Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: 1993. évi LXXXVI. törvény módosítását.
Paragraph Index: 194

3. számú táblázat Az adatvédelmi biztos megyei munkalátogatásai 1999/18/II. szám Az adatvédelmi biztos minden meglátogatott megyében találkozott a megye településeinek jegyzőivel, ahol elsősorban az adatvédelem és az önkormányzatok kapcsolata volt a fő témakör. Minden esetben sor került az adott megyében dolgozó bírák, ügyvédek, ügyészek és az adatvédelmi biztos közös konzultációjára. A biztos munkatársai számos vizsgálatot végeztek (lásd a 3. számú táblázatot). Az állampolgári jogok országgyűlési biztosa és általános helyettese megyei szakmai programjaikat összekötötték az úgynevezett „kihelyezett ügyfélfogadással”, melyről az 1. fejezetben részletesen beszámoltunk. A székhelyek kiválasztásában szerepet játszott a megye lakosainak panaszkodási hajlama, a Hivatalhoz beérkezett panaszok száma. A biztos és helyettese mind a három megyében találkozott a megyék településeinek jegyzőivel, ahol értékelték az adott megyéből beérkezett panaszokat, elsősorban azokat, amelyek az önkormányzatokat érintették. Szakmai konzultációkon megbeszélték az önkormányzatoknak tett ajánlásokat, és az azokra adott válaszokat. Sor került a megye vezetőivel és országgyűlési képviselőivel való találkozásokra is, ahol a megyét érintő gondokat, problémákat beszélték meg, kicserélték tapasztalataikat. A munkatársak az ügyfélfogadás mellett számos vizsgálatot végeztek (lásd a 4. számú táblázatot). A kisebbségi biztos megyei munkalátogatásai során elsősorban a nemzetiségi oktatás helyzetét vizsgálta. A megyék kiválasztásakor a nemzetiségi oktatás problémáit, az oktatási intézmények számát, az ott élő kisebbségek problémáinak nagyságát és jelentőségét tartottuk szem előtt. A biztos is találkozott a települések jegyzőivel, valamint a megyében megalakult kisebbségi önkormányzatok elnökével. A biztos meghatározott időre meghirdetett fórumokon meghallgatta azokat a panaszosokat, akiknek a kisebbségi oktatással kapcsolatban voltak problémái (lásd az 5. számú táblázatot).

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes